|  |  |
| --- | --- |
|  | **ԿԱԶՄՎԵԼ Է <<11>> 01.2022 թ.****ԲԱՂԿԱՑԱԾ Է 6 ԹԵՐԹԻՑ****ՀԱՍՏԱՏՎԱԾ Է** **ԾԱՂԿԱՁՈՐ ՀԱՄԱՅՆՔԻ ԱՎԱԳԱՆՈՒ** **2022 ԹՎԱԿԱՆԻ ՀՈՒՆՎԱՐԻ 14-Ի** **11 ՈՐՈՇՄԱՄԲ** **ՀԱՄԱՅՆՔԻ ՂԵԿԱՎԱՐ՝** **\_\_\_\_\_\_\_\_\_\_\_\_\_\_\_\_\_\_\_\_\_ Ն.ՀԱՐՈՒԹՅՈՒՆՅԱՆ** |

 **14 հունվար 2022թ.**

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԾԱՂԿԱՁՈՐ ՀԱՄԱՅՆՔԻ «ԱՐԾԱՓ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

/Նոր խմբագրություն/

**ԾԱՂԿԱՁՈՐ**

**2022**

1. ԸՆԴՀԱՆՈՒՐ ԴՐՈՒՅԹՆԵՐ

1. Հայաստանի Հանրապետության Կոտայքի մարզի Ծաղկաձոր համայնքի Մեղրաձոր գյուղի <<Արծափ>> համայնքային ոչ առևտրային կազմակերպությունը (այսուհետև ՀՈԱԿ ) համարվում է շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն: Կազմակերպության հիմնադիրը Հայաստանի Հանրապետության Կոտայքի մարզի Ծաղկաձոր համայնքն է (այսուհետ` Հիմնադիր), որի անունից հանդես է գալիս Հայաստանի Հանրապետության Կոտայքի մարզի Ծաղկաձոր համայնքի ղեկավարը:

ՀՀ Կոտայքի մարզի Ծաղկաձոր համայնքի <<Արծափ>> համայնքային ոչ առևտրային կազմակերպությունը հանդիսանում է ՀՀ Կոտայքի մարզի Մեղրաձոր համայնքի <<Արծափ>> ՀՈԱԿ-ի /գրանցման համար՝ 85.215.1053280/ իրավահաջորդը:

2. Կազմակերպությունն իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն կանոնադրությամբ:

3. Համայնքային կազմակերպության անվանումն է

հայերեն լրիվ՝Հայաստանի Հանրապետության Կոտայքի մարզի Ծաղկաձոր համայնքի «Արծափ» համայնքային ոչ առևտրային կազմակերպություն

1)հայերեն կրճատ՝ ՝«Արծափ» ՀՈԱԿ

2) ռուսրեն լրիվ՝ Республика Армения Котайкская Община Цахкадзор « Арцап» общинная некоммерческая организация

3) ռուսերեն կրճատ՝ « Арцап» ОНО

4) անգլերեն լրիվ` Tsakhkadzor community of Kotayk region of the Republic of Armenia

«Arcap» community non comers organization

5) անգլերեն լրիվ՝ ՝«Arcap»CNCO

4.Կազմակերպության գտնվելու վայրն է` ՀՀ Կոտայքի մարզ, Ծաղկաձոր համայնք, գյուղ Մեղրաձոր, 7-րդ փողոց, 2 հասցե :

5.Կազմակերպությունն իր անունից ձեռք է բերում ու իրականացնում գույքային և անձնական ոչ գույքային իրավունքներ, դատարանում կարող է հանդես գալ որպես հայցվոր կամ պատասխանող:

6.Կազմակերպությունն ունի Հայաստանի Հանրապետության զինանշանի պատկերով և իր հայերեն անվանմամբ կլոր կնիք, կարող է ունենալ իր անվամբ ձևաթղթեր, խորհրդանիշ և այլ անհատական միջոցներ:

7. Կազմակերպությունն ունի ինքնուրույն հաշվեկշիռ և բանկային հաշիվ:

8. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

9.Կազմակերպությունն ՀՀ օրենսդրությամբ սահմանված կարգով կարող է համագործակցել օտարերկյա այլ կազմակերպությունների հետ:

10. Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

2. ԿԱԶՄԱԿԵՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ

11. Կազմակերպության նպատակն է բնակչության շրջանում կատարելու հուղարկավորությունների կազմակեպման, գերեզմանատների պահպանման, շահագործման, գերեզմանատեղերի հատկացման աշխատանքներ:

12. Կանոնակարգում է բաց և փակ գերեզմանատների շահագործմանը, օրենքով սահմանված կարգով՝ մարդու մարմինը մահվանից հետո հողի հանձնելու, թաղելու, վերահուղարկավորելու հետ կապված գործունեությունը:

13. Հուշարձանների, պատմամշակութային արժեքների, զբոսայգու պահպանման, շահագործման, աղբահանության, սանմաքրման, ջրագծերի վերանորոգման և շահագործման, ճանապարհների վերանորոգման, վերակառուցման և սպասարկման, հեղեղատարների և կոյուղիների վերանորոգման և սպասարկման, գիշերային լուսավորության համակարգերի սպասարկման գործունեություն:

14. Կազմակերպության գործունեության առարկա է հանդիսանում աղբահանության և սանիտարական մաքրման աշխատանքների իրականացումը, կենտրոնական աղբավայրի շահագործումը:

15. Կազմակեպության գործունեության նպատակն է նաև համայնքի ջրագծերի վերանորոգումը և շահագործումը:

16. Կազմակերպությունն կարող է զբաղվել հիմնադրի կողմից առաջադրված և սահմանված ձեռնակատիրական գործունեություն հետևյալ տեսակետով՝

1. Հանդիսությունների ծառայությունների մատուցում:

2. Սգո արարողությունների ծառայությունների մատուցում:

3. Այլ Ծառայությունների մատուցում:

4. Կազմակերպությունն իրավունք ունի բնակչությանը ընտանեական գերեզմանի կազմակերպման համար հատկացնելու հողատարածք, վճարովի հիմունքներով օրենքով սահմանված կարգով, ըստ տվյալ գոտու համար սահմանված տարածագնահատման գոտիականության գործակիցների, որի արժեքը վճարվում է համայնքի բյուջե, կատարված վճարի դիմաց տրվում է անդորրագիր:

17. Ստացված միջոցները օգտագործվում է գերեզմանատների պահպանման ու շահագործման համար:

18.Կազմակերպությունը կարող է զբաղվել համայնքային ճանապարհների վերանորոգման,վերակառուցման,սանմաքրման և այլ սպասարկման աշխատանքներով:

19. Կազմակերպությունը կարող է զբաղվել հեղեղատների ու կոյուղիների վերանորոգման և սպասարկման աշխատանքներով:

20. Կազմակերպությունը կարող է զբաղվել համայնքի գիշերային լուսավորության համակարգերի սպասարկման աշխատանքներով:

21. Կազմակերպությունը իրավունք ունի կատարելու վճարովի ծառայություն, որը համայնքի ղեկավարի առաջարկությամբ հաստատում է ավագանին, ստացված գումարը ուղղելով կազմակերպության աշխատանքների կազմակեպմանը և այլ ծառայությունների մատուցմանը:

3. ԿԱԶՄԱԿԵՊՈՒԹՅԱՆ ԿԱՌԱՎԱՐՈՒՄԸ

22. Կազմակերպության կառավարումն իրականացնում է հիմնադիրը՝ Ծաղկաձոր համայնքը, համայնքի ավագանու կողմից նշանակված գործադիր մարմինը, կազմակեպության տնօրենը (այսուհետև տնօրեն):

23. Կազմակեպության հմնադիրն ունի կազմակերպության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի: Կազմակեպության հիմնադրի բացառիկ լիազորություններն են՝

ա) ավագանու համաձայնությամբ կազմակերպության հիմնադրումը.

բ) կազմակեպության գործունեության առարկայի և նպատակների, այդ թվում նրա կողմից իրականացվող ձեռնակատիրական գործունեության տեսակների սահմանումը.

գ) կազմակեպության սեփական իրավունքով հանձնվող կամ ամրացվող համայնքին պատկանող գույքի կազմի հաստատումը.

դ) կազմակեպության կանոնադրության հաստատումը և դրանում փոփոխությունների կատարումը.

ե) կազմակերպության կառավարման համակարգի սահմանումը.

զ) կազմակեպության վերակազմակերպումը և լուծարումը.

է) կազմակերպության լուծարման հանձնաժողովի ստեղծումը և լուծարման հաշվեկշռի հաստատումը.

ը) Հայաստանի Հանրապետության և սույն կանոնադրությամբ նախատեսված այլ հարցերի լուծումը:

24. Համայնքի ղեկավարը՝

ա) սույն կանոնադրությամբ սահմանված կարգով իրականացնում է կազմակեպության կառավարման մարմինների ձևավորումը և նրանց լիազորությունների վաղաժամկետ դադարեցումը.

բ) վերահսկողություն է իրականացնում կազմակերպության նկատմամբ.

գ) կասեցնում կամ ուժը կորցրած է ճանաչում կազմակերպության տնօրենի ՀՀ օրենսդրության պահանջներին հակասող հրամանները, հրահանգները, կարգադրությունները ու ցուցումները.

դ) լսում է կազմակերպության գործունեության մասին հաշվետվությունները, քննում դրա գործունեության վերաստուգման արդյունքները.

ե) վերահսկողություն է իրականացնում կազմակերպությանն ամրացված համայնքային սեփականության օգտագործման և պահպանության նկատմամբ:

զ) համայնքի ավագանու որոշմամբ կազմակերպության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար.

է) հաստատում է կազմակերպության տարեկան հաշվետվությունը և տարեկան հաշվեկշիռը:

25. Տնօրենը՝

ա) առանց լիազորագրի հանդես է գալիս կազմակերպության անունից, ներկայացնում նրա շահերը և կնքում գործարք.

բ) սահմանում է կազմակեպության կառուցվածքային ստորաբաժանումների իրավասությունները.

գ) նախագահում է կազմակերպության ծավալված նիստերը:

դ) ՀՀ օրենսդրությամբ համայնքի ղեկավարի, ավագանու որոշումներով և սույն կանոնադրությամբ սահմանված կարգով տնօրինում է կազմակերպության գույքը, այդ թվում ֆինանսական միջոցները.

ե) աշխատանքի է նշանակում և աշխատանքից ազատում է կազմակերպության աշխատողներին.

զ) բանկում բացում է հաշվարկային հաշիվներ և կատարում է աշխատանքի բաշխում,

է) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ,հրահանգներ,տալիս է պարտադիր կատարման համար ցուցումներ և վերահսկում դրանց կատարումը.

ը) վերահսկողություն է իրականացնում հաստատության աշխատողների կողմից իրենց աշխատանքային պարտականությունների կատարման նկատմամբ.

թ) ապահովում է ներքին աշխատանքային կարգապահության կանոնների,աշխատանքի պաշտպանության և անվտանգության տեխնիկայի պահպանումը.

ժ) կազմում է կազմակերպության հաստիքացուցակը,ծախսերի նախահաշիվները և դրանք ներկայացնում կառավարման մարմնի հաստատմանը.

ի) իրականացնում է ՀՀ օրենսդրությանը չհակասող կազմակերպության կառավարման մյուս մարմիններին չվերապահված լիազորություններ:

26.Կազմակերպությունը ՀՀ օրենսդրությամբ նախատեսված կարգով տնօրինում է իր ֆինանսական միջոցները և գույքը:

27.Կազմակերպությունն իրավունք ունի քաղաքացիներին տալու գերեզմանատան վկայական և ունենալու վկայական:

28. Տնօրենի բացակայության դեպքում համայնքի ղեկավարը կայացնում է գրավոր որոշում:

4. ԿԱԶՄԱԿԵՐՊՈՒԹՅԱՆ ԳՈՒՅՔԸ ԵՎ ՖԻՆԱՆՍԱԿԱՆ ԳՈՐԾՈՒՆԵՈՒԹՅՈՒՆԸ

29.Կազմակերպության սեփականությունը ձևավորում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող ինչպես նաև կազմակեպության գործունեության ընթացքում ձեռք բերված գույքից:

30. Կազմակերպությունն իրավունք ունի կանոնադրությանն համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:

31. Հիմնադիրը սեփականության իրավունքով կազմակերպությանն պատկանող գույքի նկատմամբ չունի իրավունքներ, բացառությամբ լուծարումից հետո մնացած գույքի:

32. Կազմակեպության սեփականության վրա կարող է տարածվել բռնագանձում միայն դատական կարգով:

33. Հիմնադիրը իրավունք ունի հետ վերցնելու իր կողմից կազմակերպությանը ամրացված գույքը:

34. Կազմակերպությունը իրավունք չունի իրեն ամրացված գույքը կամ դրա նկատմամբ իր իրավունքները օտարելու, գրավ դնելու, անհատույց օգտագործման հանձնելու:

35. Կազմակերպությունն իրավունք ունի իրեն հանձնված գույքը հիմնադրի անունից հանձնելու վարձակալության, եթե դա արգելված չէ հիմնադրի ավագանու որոշմամբ կամ կազմակեպության կանոնադրությամբ:

36. Ամրակցված գույքի օգտագործման արդյունքում կազմակերպության ստացած եկամուտը կազմակերպության սեփականությունն է:

37. Ամրակցված գույքի վարձակալության ժամկետը չի կարող սահմանվել մեկ տարուց ավելի, բացի հիմնադրի կողմից սահմանված դեպքերի:

38.Կազմակերպության ամրակցված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

39. Կազմակերպության լուծարման դեպքում նրա գույքի օգտագործման և տնօրինման կարգը որոշում է ավագանին:

40. Կազմակեպությանը ՀՀ օրենսդրությամբ սահմանված կարգով տնօրինում է իր ֆինանսական միջոցները:

41.Կազմակերպությանն ֆինանսավորում է հիմնադիրը:

42.Կազմակեպության ֆինանսական միջոցները գոյանում են համայնքի բյուջետային և ՀՀ օրենսդրությամբ չարգելված լրացուցիչ աղբյուրներից:

43. ՀՀ տարեկան ֆինանսական հաշվետվությունների հավաստիությունը կարող է ենթարկվել աուդիտի (վերաստուգման) ՀՀ օրենսդրությամբ սահմանված կարգով:

5. ԿԱԶՄԱԿԵՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

44. Կազմակերպությունը վերակազմակերպվում և լուծարվում է ՀՀ օրենսդրությամբ սահմանված կարգով:

ՀԱՄԱՅՆՔԻ ՂԵԿԱՎԱՐ` Ն. ՀԱՐՈՒԹՈՒՆՅԱՆ